TAKUNI มั่นใจทั้งปี 58 กำไรโตกว่าเท่าตัว หลังครึ่งปีแรกพุ่ง 149%
TAKUNI มั่นใจทั้งปี 58 กำไรโตกว่าเท่าตัว หลังครึ่งปีแรกพุ่ง 149%
17 ส.ค. 2558

นางสาวนิตา ตรีวีรานุวัฒน์ รองกรรมการผู้จัดการ บริษัท ทาคูนิ กรุ๊ป จำกัด (มหาชน) หรือ TAKUNIเปิดเผยว่า จากผลงานในช่วงครึ่งปีแรกของบริษัทฯ ไม่ได้เป็นไปตามเป้าหมายที่เราวางไว้ จากทั้งการดำเนินงานของบริษัทและบริษัทย่อย แต่เราโชคดีที่มีกำไรจากสต๊อค และจากการที่ไปลงทุนใน CAZ ทำให้มั่นใจว่าจะสามารถทำกำไรสุทธิให้เติบโตขึ้นมากกว่าเท่าตัวได้จากปีก่อน
สำหรับผลประกอบการประจำไตรมาสที่ 2 สิ้นสุดวันที่ 30 มิ.ย.58 บริษัทมีรายได้รวม 314.99 ล้านบาท เพิ่มขึ้น 23.31 ล้านบาท หรือคิดเป็นเพิ่มขึ้น 7.99% เมื่อเทียบกับช่วงเดียวกันของปีก่อนที่มีรายได้อยู่ที่ 291.68 ล้านบาท และมีกำไรสุทธิอยู่ที่ 7.34 ล้านบาท ลดลง 0.9 ล้านบาท หรือคิดเป็นลดลง 10.92% เมื่อเทียบกับช่วงเดียวกันของปีก่อนที่มีกำไรอยู่ที่ 8.24 ล้านบาท